Kardenal (Katolisismo)

Ang Kardenal (Kinatsila: cardenal; Ininggles: cardinal) usa ka membro sa Katolikong kaparian kinsa nagsilbing tigtambag sa Santo Papa, ug usab adunay kinatas-ang ranggo ubos sa Santo Papa. Sila maoy naglangkob sa Kolehyo sa mga Kardenal. Ang ilang kina-importantehang responsibilidad, isip usa ka pundok, mao ang pagpili sa bag-ong papa human sa kamatayon sa usa.

Daghang kardenal ang nangulo sa mga diyosesis sa tibuok kalibotan. Ang uban nagtabang sa pagpadagan sa tibuok simbahan gikan sa Batikano sa Roma. Ang usa ka kardenal walay gahom sa paghimo'g balaod, apan ang ilang ranggo naghatag kanila'g dakong impluwensya alang sa simbahan. Sukad niadtong 1059, ang kolehiyo na ang gitahasan sa pagpili og bag-ong papa. Niadtong 1970, gimando ni Papa Pablo VI nga ang kardenal nga milapas na og 80 anyos dili na mahimong mopili og Santo Papa.

Ang Santo Papa maoy magtudlo sa tanang mga kardenal. Sa unang pipila ka gatos ka tuig sa simbahan, ang usa ka papa mahimong motudlo kang bisan kinsa isip kardenal. Niadtong 1918, gipatuman sa simbahan ang balaod nga gikinahanglan nga usa ka pari. Niadtong 1962, gideklarar ni Papa Juan XXIII nga ang tanang kardenal gikinahanglang usa ka obispo.

Galeriya sa hulagway 

Simbahang Romano Katoliko